section_heading: Klupska karijera
paragraph_text: Placente je prije odlaska u Europu igrao za Argentinos Juniors i River Plate. 2001. godine je transferiran u Bayer Leverkusen. S klubom se 2002. borio za tri trofeja da bi Bayer u konačnici izgubio sva tri trofeja. U utrci za naslov prvaka Bundeslige pobijedila je Borussia Dortmund sa svega bodom prednosti, u finalu njemačkog kupa Bayer je poražen od Schalkea s 4:2 dok je u finalu Lige prvaka izgubio s 2:1 protiv Real Madrida. Tek je odlaskom u francuski Girondins Bordeaux, Placente osvojio prve klupske trofeje odnosno Ligue 1 te francuski Liga kup i Superkup.